A Rainy Day in New York - Woody Allen filmjének előzetese - Filmtekercs
Miután újra felszínre került Woody Allen gyerekmolesztálási ügye, úgy tűnt, az A Rainy Day in New York örökre bemutató nélkül marad. Most azonban itt a trailer, néhány országban pedig biztosan bemutatják az alkotást.
A 2014-ben egyszer már nagy vihart kavart botrány, miszerint Woody Allen molesztálta az akkor még csak hétéves nevelt lányát, a közelmúltban, immár a #metoo és a #timesup mozgalmak árnyékában ismét előkerült. Az időközben már felnőtt Dylan Farrow egy nagy interjúban beszélt a részletekről, de a nyomozás semmi terhelőt nem talált az ügyben Woody Allenre nézve, aki természetesen végig tagadta a vádakat. Többen, például a rendezővel rengeteget együtt dolgozó Diane Keaton is Allen védelmére kelt, ám ennek ellenére
mégis úgy tűnt, hogy a bemutatás előtt álló új mozi, az A Rainy Day in New York örökre dobozban marad.
Ráadásul az Allennel négy filmre szerződő Amazon szerződést bontott, ami miatt a direktor pert indított a cég ellen, a stábból több színész, köztük Timothée Chalamet és Rebecca Hall is megpróbált elhatárolódni a produkciótól. Az elmúlt pár hétben azonban jó néhány ázsiai, európai és dél-amerikai ország is megvásárolta a film vetítésének jogait, amihez aztán közzé is tették az első előzetest Woody Allen saját oldalán.
A filmben Chalamet és Elle Fanning egy párt játszik, akik azért mennek New Yorkba, hogy a lány találkozhasson bálványával – ami aztán szakításhoz vezet. Az Allen-filmekre mindig jellemző illusztris színészgárdát Jude Law, Selena Gomez és Diego Luna erősíti.
https://www.youtube.com/watch?time_continue=13&v=2vu0UC943yo
Magyarországi bemutatóról egyelőre nincs hírünk.
CímkékA Rainy Day in New York Diego Luna Jude Law Rebecca Hall Selena Gomez Timothée Chalamet trailer woody allen
Íme, az első hivatalos fotó Denis Villeneuve Dűnéjéből
Denis Villeneuve Dűnéjének első hivatalos fotóján a Timothée Chalamet által alakított gondolataiba merülő Paul Atreides látható.